Photo - Royal Family Twitter Account .td_uid_2_60c1f596f0037_rand.td-a-rec-img{text-align:left}.td_uid_2_60c1f596f0037_rand.td-a-rec-img img{margin:0 auto 0 0} Ir-Reġina Eliżabetta it-Tieni fakkret dak li kellu jkun egħluq il-100 sena ta' żewġha d-Duka ta' Edinburgh, il-Prinċep Filippu. Il-Prinċep Philip miet fid-9 ta' April ta' din is-sena, disa' ġimgħat il-bogħod minn jum egħluq sninu. Dan il-jum ġie mfaħħar bit-tħawwil ta' warda ġdida li tkabbret b'mod xjentifiku u li ġiet msemmija għalih. Il-fjura li jisimha 'Duke of Edinburgh Rose' ġet imħawla fil-ġonna tal-Kastell Windsor il-ġimgħa li għaddiet. Skond rapporti fil-midja, u ritratti li ġew pubblikati, r-Reġina ingħatat mixtla ta' dan il-ward, ta' lewn roża skur u miksija b'linji bojod u li ġiet miżrugħa dak in-nhar tal-mewt tal-Prinċep Philip. Il-presentazzjoni saret mill-president tar-Royal Horticultural Society. Sadanittant ġie deċiż li parti mill-flus li ser jinġabru mill-bejgħ ta' dan il-ward se jmur biex tkompli tiġi ffinanzjata d-Duke of Edinburgh Award, rikonoxximent globali, nkluż Malta, li jippremja u jinkoraġixxi l-altruwiżmu u l-attiviżmu fost iż-żgħażagħ. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60c1f596f0506_rand.td-a-rec-img{text-align:left}.td_uid_3_60c1f596f0506_rand.td-a-rec-img img{margin:0 auto 0 0}